‘તું કે હું ભલે એને કુદરતનો બદલો ગણીએ, તેજલ સાથે થયું તો દુર્ભાગ્યપૂર્ણ જ. ઓમ શિપ એન્જિનિયર હતો. વરસના છ-આઠ મહિના સાગરખેડુ બની જહાજ પર વિતાવવાની એની જૉબ લગ્નના બીજા વરસની ખેપમાં ઘાતક નીવડી. મધદરિયે ત્રાટકેલા તોફાનમાં કાર્ગો શિપ ડૂબતાં કરોડોના માલસામાન સાથે સાઠ જેટલા ક્રૂ મેમ્બર્સની જીવતેજીવ જળસમાધિ થઈ. ઓમ સહિત મોટા ભાગનાની લાશ સુધ્ધાં ન મળી, શાર્કનો શિકાર બની ગયા હશે બિચારા!’